OKRESNÁ PROKURATÚRA POVAŽSKÁ BYSTRICA 
Ľ. Štúra 1, 017 01 Považská Bystrica 1

Číslo: Pv 396/16/3306	Považská Bystrica 09.06.2016 
EEČ: 2-26-36-2016

U Z N E S E N I E

Trestná vec:	obv. XXXXX 
Trestný čin:	Trestný čin podvod podľa § 250 odsek 1, odsek 2 Trestného zákona číslo 140/1961 Zbierky zákonov v znení zákona číslo 183/1999 Zbierky zákonov 
Rozhodol: 	prokurátorka Okresnej prokuratúry Považská Bystrica 
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 11 XXXXX, Slovensko
väzba: nie
ktorý je trestne stíhaný pre trestný čin:
- Trestný čin podvod podľa § 250 odsek 1, odsek 2 Trestného zákona číslo 140/1961 Zbierky zákonov v znení zákona číslo 183/1999 Zbierky zákonov 

na tom skutkovom základe, že:
ako jediný konateľ spoločnosti s ručením obmedzeným XXXXX, dňa 23.07.1997 na Daňovom úrade Pov. Bystrica predložil daňové priznanie na daň z pridanej hodnoty za zdaňovacie obdobie  mesiaca jún 1997, v ktorom si neoprávnene uplatnil vrátenie nadmerného odpočtu vo výške 163 057,- Sk (5 412,50 €), pričom vykonanou daňovou kontrolou neboli preukázané v daňovom priznaní deklarované prijaté zdaniteľné plnenie, v dôsledku čoho Daňový úrad Pov. Bystrica uplatnený nadmerný odpočet DPH nevyplatil a k ukráteniu štátneho rozpočtu o sumu  163 057,- Sk (5 412,50 €) preto nedošlo,  
lebo trestné stíhanie je neprípustné, proti tomu, kto zomrel alebo bol vyhlásený za mŕtveho.  
 
Odôvodnenie:

Vyšetrovateľ PZ, v tom čase Okresného úradu vyšetrovania PZ SR Pov. Bystrica, uznesením ČVS:OÚV-143/PB-2009 zo dňa 25.04.2000 začal trestné stíhanie a vzniesol obvinenie XXXXX za pokus trestného činu podvodu podľa § 8 ods.1, § 250 ods.1,2 Tr.zák. účinného do 01.09.1999, ktorý spáchal na tom skutkovom základe, že ako jediný konateľ spoločnosti s ručením obmedzeným XXXXX, dňa 23.07.1997 na Daňovom úrade Pov. Bystrica predložil daňové priznanie na daň z pridanej hodnoty za zdaňovacie obdobie  mesiaca jún 1997, v ktorom si neoprávnene uplatnil vrátenie nadmerného odpočtu vo výške 163 057,- Sk (5 412,50 €), pričom vykonanou daňovou kontrolou neboli preukázané v daňovom priznaní deklarované prijaté zdaniteľné plnenie, v dôsledku čoho Daňový úrad Pov. Bystrica uplatnený nadmerný odpočet DPH nevyplatil a k ukráteniu štátneho rozpočtu o sumu  163 057,- Sk (5 412,50 €) preto nedošlo. 

Trestné stíhanie proti obv. XXXXX vyšetrovateľ PZ viackrát prerušil podľa § 173 ods.1 písm.a/ Tr.por. účinného do 01.01.2006, naposledy uznesením ČVS:OÚV-143/PB-2000 zo dňa 28.06.2002, a to z dôvodu, že pre neprítomnosť obv. XXXXX nebolo možné vec náležite objasniť, pričom pred týmto rozhodnutím sudca Okresného súdu Pov. Bystrica pod sp.zn.  XXXXX vydal príkaz na zatknutie obv. XXXXX. 

Vyšetrovateľ Okresného riaditeľstva PZ, Odboru kriminálnej polície Pov. Bystrica, uznesením ČVS:OÚV-143/PB-2000 zo dňa 05.05.2016 podľa § 228 ods.5 Tr.por.  pokračoval v trestnom stíhaní proti obv. XXXXX za pokus trestného činu podvodu podľa § 8 ods.1, § 250 ods.1,2 Tr.zák. účinného do 01.09.1999. 

Po skončení vyšetrovania vyšetrovateľ PZ dňa 07.06.2016 predložil prokurátorovi vyšetrovací spis ČVS:OÚV-143/PB-2000, vedený v trestnej veci obv. XXXXX s návrhom na zastavenie trestného stíhania podľa § 215 ods.1 písm.d/ Tr.por. s poukázaním na ustanovenie § 9 ods.1 písm.d/ Tr.por.. 

Preskúmala som vyšetrovací spis ČVS:OÚV-143/PB-2000 vedený v trestnej veci XXXXX a dospela som k záveru, že návrh vyšetrovateľa PZ na zastavenie trestného stíhania podľa § 215 ods.1 písm.d/ Tr.por. s poukázaním na ustanovenie § 9 ods.1 písm.d/ Tr.por. je opodstatnený. 

V priebehu vyšetrovania boli vypočutí svedkovia XXXXX, XXXXX, XXXXX, XXXXX, XXXXX, ako svedok – poškodený XXXXX, pracovníčka Daňového úradu Trenčín a boli zabezpečené listinné doklady, najmä žiadosť o registráciu na daň z pridanej hodnoty zo dňa 23.06.1997, osvedčenie o registrácii pre daň z pridanej hodnoty zo dňa 01.07.1997, daňové priznanie na daň z pridanej hodnoty zo dňa 23.07.1997, odborné vyjadrenie Kriminalistického a expertízneho ústavu PZ XXXXX k analýze a porovnaniu  sporných podpisov na listinných dôkazoch, listinné podklady Daňového úradu Pov. Bystrica,  notárska zápisnica, ktorou bola spísaná zakladateľská listina spoločnosti s ručením obmedzeným XXXXX zo dňa 04.06.1997 a ďalšie listinné dôkazy. 

Z výsledkov vykonaného dokazovania je zrejmé, že obv. XXXXX spáchal trestný čin podvodu podľa § 250 ods.1,2 Tr.zák. účinného do 01.09.1999, a to v štádiu pokusu podľa § 8 ods.1 Tr.zák. účinného do 01.09.1999. 

XXXXX sa nepodarilo v priebehu vyšetrovania vypočuť, napriek tomu, že po ňom bolo vyhlásené pátranie a následne od 20.06.2002 bol na neho vydaný aj príkaz na zatknutie. Napriek týmto vykonaným opatreniam sa nepodarilo zistiť miesto pobytu obv. XXXXX, ktorý už v mesiace marec 1998 odišiel z miesta svojho trvalého bydliska – XXXXX, XXXXX XXXXX a od tohto času nemali o ňom žiadne správy ani jeho príbuzní a známi, pričom rodina oznámila polícii nezvestnosť XXXXX a požiadala o jeho vypátranie. Následne na návrh matky obv. XXXXX, XXXXX, Okresný súd XXXXX rozsudkom sp.zn. XXXXX vyhlásil obv. XXXXX, nar. XXXXX, naposledy bytom XXXXX, XXXXX XXXXX za mŕtveho s tým, že za deň jeho smrti sa považuje deň 14.05.1998. Predmetný rozsudok nadobudol  právoplatnosť dňa 02.04.2012. 

Podľa § 215 ods.1 písm.d/ Tr.por. prokurátor zastaví trestné stíhanie ak je trestné stíhanie neprípustné podľa § 9 Tr.por..

Podľa § 9 ods.1 písm.d/ Tr.por. trestné stíhanie nemožno začať a ak už bolo začaté nemožno v ňom pokračovať a musí byť zastavené proti tomu kto zomrel, alebo bol vyhlásený za mŕtveho. 

        S prihliadnutím k tomu, že obv. XXXXX bol rozsudkom Okresného súdu XXXXX sp.zn. XXXXX, vyhlásený za mŕtveho a za deň jeho smrti sa považuje deň 14.05.1998, rozhodla som tak, ako je uvedené vo výrokovej časti tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

Mgr. Eva Pirošová 
prokurátorka